b'\n_START_ARTICLE_\nGini\xc3\xafta\n_START_SECTION_\nCaracter\xc3\xadstiques\n_START_PARAGRAPH_\nLa gini\xc3\xafta \xc3\xa9s un fosfat de f\xc3\xb3rmula qu\xc3\xadmica Fe\xc2\xb2\xe2\x81\xbaFe3+_NEWLINE_4(PO\xe2\x82\x84)\xe2\x82\x84(OH)\xe2\x82\x82\xc2\xb72H\xe2\x82\x82O. Va ser aprovada com a esp\xc3\xa8cie v\xc3\xa0lida per l\'Associaci\xc3\xb3 Mineral\xc3\xb2gica Internacional l\'any 1977. Cristal\xc2\xb7litza en el sistema monocl\xc3\xadnic, i es troba en forma de cristalls petits negres i brillants en forma de falca. La seva duresa a l\'escala de Mohs es troba entre 3 i 4._NEWLINE_Segons la classificaci\xc3\xb3 de Nickel-Strunz, la gini\xc3\xafta pertany a "08.DB: Fosfats, etc. nom\xc3\xa9s amb cations de mida mitjana, (OH, etc.):RO4 < 1:1" juntament amb els seg\xc3\xbcents minerals: diadoquita, pitticita, destinezita, vashegyita, schoonerita, sinkankasita, mitryaeva\xc3\xafta, sanjuanita, sarmientita, bukovskyita, z\xc3\xbdka\xc3\xafta, sasa\xc3\xafta, mcauslanita, goldquarryita, birchita i braithwaite\xc3\xafta.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta a la pegmatita Sandamap, a la granja Sandamap North 115, a la localitat d\'Usakos, al districte de Karibib (Erongo, Nam\xc3\xadbia). Tamb\xc3\xa9 ha estat descrita a la mina Morassina, a Schmiedefeld (Tur\xc3\xadngia, Alemanya). Es tracta dels dos \xc3\xbanics indrets on ha estat descrita aquesta esp\xc3\xa8cie en tot el planeta.'